OSNOVNA ŠKOLA JOSIPA KOZARCA, VINKOVCI

32100 VINKOVCI

Hrvatskih žrtava 13

KLASA:400-04/25-01/1

URBROJ: 2196-4-7-01-25-5

Vinkovci, 26.03.2025.g.

OBRAZLOŽENJE GODIŠNJEG IZVJEŠTAJ O IZVRŠENJU FINANCIJSKOG PLANA OSNOVNE ŠKOLE JOSIPA KOZARCA VINKOVCI ZA 2024. GODINU

*Obrazloženje općeg dijela godišnjeg izvještaja o izvršenju financijskog plana za 2024. godinu*

*Sažetak računa prihoda i rashoda i računa financiranja*

Ukupno planirani prihodi za 2024. godinu iznose 1.791.972,06 eur. Ukupno ostvareni prihodi u 2024. godini iznose 1.771.810,76 eur prihoda što je 98,87% od ukupno planiranih prihoda. Indeks ukupnih prihoda u odnosu na isto razdoblje 2023. godine iznosi 123,87% što je rezultat povećanja tekućih pomoći za plaće i materijalna prava za 2024.godinu temeljem novog TKU, te nabavu nefinancijske imovine za opremanje školske kuhinje i renoviranje blagovaonice.

Ukupni Opći prihodi i primici iznose 155.164,02 eur, a indeks je u odnosu na 2023. godinu 150,00% zbog ulaganja u opremu školske kuhinje i renoviranje blagovaonice.

Vlastiti prihodi iznose 4.585,03 eur što je 70,38% u odnosu na isto razdoblje 2023.godine. Vlastiti prihodi su manji u odnosu na prethodnu godinu zbog renoviranja dvorane i nemogućnosti najma iste.

Prihodi za posebne namjene iznose 87,88 eur što je odnosu na 2023. godinu 21,84%.

Ukupni prihodi iz izvora Pomoći iznose 1.611.231,43 eur što je 122,38% više nego u 2023. godini, što je rezultat povećanja tekućih pomoći za plaće i materijalna prava zaposlenika za 2024.godinu novim TKU.

Indeks tekućih donacija za službena putovanja i financiranje školskih sportskih natjecanja iznosi 21,29% u odnosu na prethodnu 2023.godinu, što je rezultat smanjenja donacija trgovačkih društava i HŠSS i SŠSD VSŽ.

Za 2024. godinu ostvareno je 1.772.330,26 eur rashoda što iznosi 97,93 % ukupno planiranih rashoda u iznosu 1.809.851,73 eur. Indeks ostvarenih rashodi za 2024. godinu u odnosu na 2023. godinu iznosi 124,76%. U financijski plan je uvršten i višak prihoda iz prethodne godine koji se koristio za pokriće tekućeg manjka prihoda.

Porast vlastitih rashoda u 2024. godini u odnosu na isto razdoblje 2023. godine iznosi 2.213,30% što je rezultat ulaganja škole u dugotrajnu nefinancijsku imovinu iz u iznosu 7.316,07 eur uključuju uredski namještaj, opremanje učionica komuni-kacijskom opremom, te ostalu opremu.

Stanje novčanih sredstava na računu 1.1.2024. iznosilo je 19.484,24 eur, a 31.12.2024. iznosi 16.712,36 eur.

*Obrazloženje prenesenog manjka/viška iz prethodne godine i viška/manjka za prijenos u slijedeće razdoblje*

U 2024.g. prenesen je višak prihoda i primitaka od 17.879,67 eur, dok je u tekućoj godini ostvaren manjak od 519,50 eura koji se pokrio prenesenim viškom iz prethodne godine. Višak prihoda i primitaka koji se prenosi u slijedeće razdoblje iznosi 17.279,62 eur.

*Obrazloženje posebnog dijela godišnjeg izvještaja o izvršenju financijskog plana za 2024. godinu*

Financijski plan izvršava se u skladu za zadanim financijskim planom za 2024. godinu, a koji su nužni za održavanje redovnog poslovanja škole i provođenje aktivnosti iz godišnjeg plana i programa Škole.

Program 1001 Plan razvojnih programa obuhvaća Kapitalni projekt K100147 OŠ Josipa Kozarca za nabavu uređaja, strojeva i oprema za školsku kuhinju te dodatna ulaganja na građevinskim objektima radi preuređenja blagovaonice za učenike.

Program 1136 Kapitalna ulaganja u opremu i infrastrukturu gradskih škola Kapitalni projekt K100117 Kapitalno ulaganje u osnovno školstvo uključuje nabavu lektire, uredske opreme i namještaja, komunikacijske opreme a sve u cilju poboljšanja uvjeta obrazovanja.

Program 1137 Redovita djelatnost osnovnih škola obuhvaća Aktivnost A100208 Stručno, administrativno i tehničko osoblje obuhvaća rashode za zaposlene iz državnog proračuna, Aktivnost A100209 Tekuće i investicijsko održavanje, Aktivnost A100210 Opći poslovi ustanova osnovnog školstva za financiranje redovnih rashoda škole iz nadležnog proračuna, te financiranje projekta besplatne prehrane za sve učenike.

Aktivnost A100248 Medni dan za podjelu meda prvašićima. Aktivnost A100268 Shema školskog voća 2023/2024 i A100277 Školska shema za 2024/2025 kojom se podupiru zdrave prehrambene navike djece kroz nabavu svježeg voća i mlijeka.

Aktivnost A100269 Pomoćnik u nastavi 2023/2024 i A100276 Pomoćnik u nastavi 2024/2027 osigurava se pomoć u nastavi učenicima s teškoćama u razvoju. Uključuje troškove plaća, božićnice, uskrsnice, regresa i prijevoza PUN.

*Ciljevi i pokazatelji uspješnosti*

Projekt „Ekran nije uvijek prijatelj“ ukupne vrijednosti 2.000,00 eur uspješno je proveden kroz razne aktivnosti, radionice i edukacije.

Školi je odobren projekt „Odmor za druženje“ u ukupnom iznosu od 1.000,00 eur s čijom realizacijom će se ići u 2025. godini.

Ciljana vrijednost jest daljnje ulaganje u opremu i školsku kuhinju.

*Posebni izvještaji o godišnjem izvještaju o izvršenju financijskog plana za 2024.g.*

Škola nije zadužena na domaćem niti na stranom tržištu novca i kapitala.

Ravnatelj:

 Ivan Županić